คุณคะ มีอาการปวดท้องจุกที่บริเวณท้องน้อยด้านซ้ายร้าวไปหลัง และบริเวณต้นขาค่ะ พอคลำไปเจอก้อนกดลงไปก็รุ้สึกเจ็บคะ มีอาการท้องผูกร่วมด้วยค่ะ
สวัสดีค่ะ การวินิจฉัยที่เป็นไปได้-มีก้อนเนื้องอกที่บริเวณมดลูก หรือรังไข่ มักมีอาการผิดปกติอื่นเช่นปวดหน่วงท้องน้อย ท้องอืด หรือเลือดออกผิดปกติจากช่องคลอดร่วมด้วย-อวัยวะภายในอุ้งเชิงกรานสตรีอักเสบ มีไข้และตกขาวผิดปกติ-ลำไส้อักเสบ อาจมีปวดท้องบิดๆเป็นระยะ ถ่ายเหลว-ก้อนเนื้องอกที่ลำไส้ใหญ่ อาจทำให้มีการขับถ่ายเปลี่ยนแปลงได้ ถ่ายเป็นเลือด น้ำหนักลด แต่ไม่ค่อยมีอาการปวดหรือคลำได้ก้อน-นิ่วในทางเดินปัสสาวะ อาจมีปัสสาวะเป็นเลือดร่วมด้วยตอนนี้ยังมีความเป็นไปได้ในหลายระบบค่ะ การให้ได้การวินิจฉัยที่แน่นอนจำเป็นต้องซักประวัติและตรวจร่างกายเพิ่มเติม หากแพทย์สงสัยในระบบใดจะทำการส่งตรวจเพิ่มเติมตามระบบนั้นๆเช่นถ้านึกถึงโรคทางด้านนรีเวชจะตรวจภายในและทำอัลตราซาวน์หน้าท้อง ถ้านึกถึงนิ่วอาจตรวจปัสสาวะ ถ้านึกถึงโรคในระบบทางเดินอาหารอาจเอ็กซเรย์หน้าท้องดูเบื้องต้นค่ะการดูแลตัวเอง ดื่มน้ำมากๆ รับประทาานอาหารที่มีกากใยสูง รับประทานยาแก้ปวดเพื่อบรรเทาอาการปวดได้ ไม่ไปกดหรือคลำก้อนที่เจ็บบ่อยๆ ถ้ามีอาการปวดมาก เลือดออกจากช่องคลอด มีไข้ ตกขาวผิดปกติ ปัสสาวะเป็นเลือดหรือแสบขัด น้ำหนักลด ควรรีบไปพบแพทย์ค่ะ